section_heading: Današnja uporaba izraza
paragraph_text: Izraz je rabljen uglavnom od 1970. do 1990. prvenstveno za intelektualce i umjetnike koji su se javno zalagali za uspostavu građanskih prava. Zbog izražavanja kritike prema postojećem sustavu u javnosti, država je provodila progone, uhićenja i represije. Mnogi poznati disidenti su stoga bili prisiljeni napustiti zemlju u emigraciju ili alternativno biti žrtve montiranih političkih sudskih procesa u kojima im je prijetio zatvor, prisilni rad ili smaknuće. Neki su bili prisilno protjerani iz njihove zemlje u inozemstvo i bili prisiljeni izgraditi si novu egzistenciju. Postoje i slučajevi u kojima su disidenti prisilno godinama bili zadržavani u Psihijatrijskoj bolnici s argumentom da je "svatko bolestan, tko si dopusti izražavati kritiku sustava ".